Návrh

Komuniké
zo zasadnutia vlády Slovenskej republiky

Vláda Slovenskej republiky na svojom zasadnutí dňa ............................ prerokovala a schválila návrh zákona o regulácii v sieťových odvetviach a o zmene a doplnení niektorých zákonov.
Zákonom sa navrhuje s účinnosťou od 1. mája 2001 zriadiť nezávislý Úrad pre reguláciu sieťových odvetví, ktorý bude mať postavenie orgánu štátnej správy. Úrad pre reguláciu sieťových odvetví od 1. mája 2001 prevezme regulačné právomoci v oblasti energetiky (elektriny, tepla, plynu) a od 1. 1. 2002 v oblasti telekomunikácií.
Predložený návrh zákona upravuje zriadenie a pôsobnosť regulačného úradu pre sieťové odvetvia, vymedzuje predmet regulácie, podmienky podnikania v regulovaných činnostiach, ako aj práva a povinnosti regulovaných subjektov.
Vláda Slovenskej republiky poverila predsedu vlády predložiť vládny návrh zákona o regulácii v sieťových odvetviach a o zmene a doplnení niektorých zákonov predsedovi Národnej rady Slovenskej republiky na ďalšie ústavné pokračovanie.